Danės g. seniūnaitijos seniūnaitės Danutės Izvekovienės

2020 metų veiklos ataskaita

2021- 01- 25, Klaipėda

Veiklos ataskaita ruošta ir pateikta vadovaujantis Lietuvos Respublikos Vietos savivaldos įstatymo 34 str. 6 punkto pagrindu.

2020 m. dėl karantino nuotoliniu būdu dalyvavau Kontrolės komiteto posėdžiuose, išklausiau pateiktą informaciją apie Kontrolės ir audito tarnybos atliktus veiklos auditus Klaipėdos m. savivaldybės valdomose įmonėse. Analogiškai nuotoliniu būdu išklausiau Klaipėdos miesto savivaldybės Tarybos posėdžius.

2020-02-08 Klaipėdos miesto savivaldybės administracija organizavo mokymus ,, Seniūnaitis ir jo vieta savivaldybėje “. Mokymai ir gauta mokomoji medžiaga suteikė reikalingos informacijos dėl seniūnaičių, kaip gyvenamosios vietovės bendruomenės atstovo teises ir pareigas ( pagal teisės aktus). Seniūnaitis turi aktyviai dalyvauti Klaipėdos miesto savivaldybės tarybos ir jos komitetų posėdžiuose, spręsti gyvenamosios vietovės bendruomenei rūpimas problemas.

2020-02-19 vyko Piketas dėl Danės skvero medžių kirtimo. Pikete dalyvavo Danės gatvės Nr. 21, 23, 25 aktyvūs gyventojai , Klaipėdos miesto savivaldybės vicemeras Arūnas Barbšys ir visuomeninių organizacijų aktyvistai. Gyventojai ir aktyvistai reikalavo vicemero pateikti duomenis apie kertamų medžių kiekį, jų būklę, Danės skvero pritaikymą visuomenės ( klaipėdiečių ir svečių ) poreikiams.

2020 m. balandžio mėn. Liepų g. Nr. 44 - 6 buto gyventojas Remigijus Zabiela telefonu kreipėsi dėl garažo boksų, esančių priešais Liepų g. Nr. 42, 44, 44 A namus netinkinamos estetinės išvaizdos. Suderinus su atskirais garažo boksų savininkais, Remigijus Zabiela kartu su 1 -os laiptinės gyventojais savo lėšomis nudažė garažo boksų sienas. Teigiamas pavyzdys paveikė garažo savininkus, kurie savo iniciatyva estetiškai sutvarkė garažo aplinką.

2020 m. liepos mėn. dalyvavau Danės- Pajūrio išplėstinėse seniūnaičių sueigose dėl Klaipėdos miesto nevyriausybinių organizacijų ir vietinių bendruomenių parengtų bendruomeninės veiklos projektų vertinimo. Išplėstinės seniūnaičių sueigos metu paskyrė vertinti 2 projektus, t.y. Viešoji įstaiga - ,, Meno psichologijos centras “, Viešoji įstaiga –,, Lietuviškos šventės“. Minėtus projektus įvertinau ir įvertinimas užfiksuotas išplėstinės seniūnaičių sueigos protokole.

2020 m. Danės g. seniūnaitijos nemažai gyventojų raštu, telefonu kreipėsi dėl daugiabučių namų kiemų važiuojamosios dalies blogos kokybės ( Liepų g. Nr. 36, 40, 40 A ), atliekų konteinerių netinkamos vietos parinkimo ( Liepų g. Nr. 44 ) , kiemo tvarkymo darbų pilno užbaigimo ( Liepų g. Nr. 44 ), kitų nepatogumų. Dėl gyventojų pateiktos ir vietoje įvertintos situacijos raštu kreipiausi į Klaipėdos miesto savivaldybės administracijos direktorių. Visais atvejais nustatytais terminais gavau atsakymus, kurių kopijas pateikiau suinteresuotiems gyventojams. Prašymuose nurodyti trūkumai buvo pašalinti, gyventojai teigiamai vertino trūkumų pašalinimą.

2020 m. spalio mėn. Klaipėdos m. Policijos komisariato bendruomenės pareigūnas Alvydas Brencius el. paštu informavo, kad dėl viešosios tvarkos pažeidimų Danės g. seniūnaitijoje galima kreiptis į PK Bendruomenės pareigūnų grupės tyrėjus.

2020 m. spalio, lapkričio, gruodžio mėnesiais Danės g. seniūnaitijos aktyvūs gyventojai dalyvavo Dangės bendruomenės asociacijos ( ,,Dangės bendruomenė – pilietiška, telkianti bendruomenė “ ), ,, Eglės “ seniūnaitijos bendruomenės ( ,, Bendruomenė – laivas į ateitį “) įvairiuose renginiuose. Skulptūrų parke – ,,Sportas visai šeimai ‘‘, Klaipėdos m. senosios dalies parkai ir skverai, ekskursija į Pajūrio regioninį parką, susitikimas su Priekulės bendruomene, viešųjų gėlynų sutvarkymas, papildymas žemėmis, ,,Dangės bendruomenė – mūsų namai “, ,, Diena su geriausiu draugu “, ,,Eglės “ seniūnaitijos bendruomenės kieme –,, Mes su jumis “. Renginių metu Dangės bendruomenės aktyviems dalyviams išdalinti su Dangės bendruomenės asociacijos atributika – kepuraitės, kaukės, maišeliai, palaidinukės, kurių nešiojimas atkreipia ir reklamuoja pačią bendruomenę. Suteikia pasitikėjimą bendruomenės veiklos būtinumu, perspektyva, ugdo bendruomeniškumą, pasitikėjimą bendruomeninės veiklos plėtojimu, naujų, drąsių idėjų skleidimu ir jų įgyvendinimu. Renginių dalyviai liko patenkinti , džiaugėsi bendravimu, galimybe išsakyti nuomonę, poziciją rūpimais klausimais, užsimezgė draugystė, pažintis su ,, Eglės“ seniūnaitijos bendruomenės kolektyvu.

2020 m. gruodžio mėn. Liepų g. Nr. 30 gyvenamojo namo 1-mo ir 6 –to butų gyventojai telefonu kreipėsi dėl Daugiabučio bendrijos steigimo. Operatyviai pateikiau Liepų g. 30 gyvenamojo namo iniciatyvinės grupės aktyvistams Daugiabučio bendrijos steigimo norminių dokumentų medžiagos kopijas.

2021 metų veiklos kryptys – Operatyviai reaguoti į Danės g. seniūnaitijos gyventojų pareiškimus, pastabas, pasiūlymus, kitą informaciją dėl gyvenamosios vietovės saugumo, laisvalaikio, poilsio sąlygų. Prižiūrėti gyvenamosios vietovės teritoriją, užtikrinti gyventojų saugumą, skatinti steigti artimos, saugios kaimynystės grupes, rūpintis aplinkos apsauga, infrastruktūra. Organizuoti socialinę pagalbą, ugdyti bendruomeniškumą, skatinti gyventojus rūšiuoti buitines atliekas, bendradarbiauti su kitų seniūnaitijų atstovais. Dalyvauti Klaipėdos miesto savivaldybės administracijos ar kitų atsakingų institucijų organizuojamuose mokymuose, susijusiose su teorinės ir praktinės seniūnaičių veiklos gerinimu.

Danės g. seniūnaitijos seniūnaitė Danutė Izvekovienė